साइबेरिया में 136 कैरट का हीरा मिला  
यह शहद जैसे पीले रंग का अनियमित आकार का 33 गुणा 23 मिलीमीटर का हीरा है। अब तक हीरे के मूल्य का आकलन नहीं किया गया है।
यकुतिया स्थित एक साइबेरियाई खनन कम्पनी ने 136 कैरट से बड़ा हीरा खोजा है।  समाचार एजेंसी आरआईए नोवोस्ती के मुताबिक गुरुवार को अधिकारियों ने बताया कि यह हीरा बहुत दुर्लभ है। यह शहद जैसे पीले रंग का अनियमित आकार का 33 गुणा 23 मिलीमीटर का हीरा है। अब तक हीरे के मूल्य का आकलन नहीं किया गया है। इस हीरे को यूडाचनिनस्काई खनन कम्पनी ने खोजा है। यह एएलआरओएसए समूह की कम्पनी है। दुनिया के 25 प्रतिशत हीरों का खनन यही कम्पनी करती है।